newsflashrajasthan.com | बुधवार, 12-फ़रवरी-2020, 11:25 AM
नई दिल्ली:वनडे सीरीज में 3-0 से क्लीन स्वीप का सामना करने वाली भारतीय टीम अब टेस्ट सीरीज में जीत के साथ दौरे का अंत करना चाहेगी. दोनों टीमों के बीच 21 फरवरी से दो टेस्ट मैचों की सीरीज खेली जानी है. सीरीज के लिए टीम का ऐलान पहले ही हो चुका है, सभी खिलाड़ी न्यूजीलैंड (New Zealand) पहुंच चुके हैं, हालांकि तेज गेंदबाज इशांत शर्मा (Ishant Sharma) रवाना होने से पहले फिटनेस टेस्ट देंगे.
न्यूजीलैंड (New Zealand) के खिलाफ टीम का ऐलान करते समय बीसीसीआई (BCCI) ने साफ किया था कि इशांत (Ishant Sharma) टीम का हिस्सा तभी होंगे जब वह फिटनेस साबित करेंगे. इशांत 14 फरवरी को बेंगलुरु में फिटनेस टेस्ट देंगे जिसके बाद टीम में उनकी जगह पर फैसला किया जाएगा. इशांत 21 जनवरी को विदर्भ (Vidharbh) के खिलाफ रणजी ट्रॉफी (Ranji Trophy) के मैच के दौरान चोटिल हो गए थे. उनके दाएं पैर की एड़ी के लिगामेंट में चोट लगी थी. शुरुआत में उन्हें छह हफ्ते का आराम और रिहैब की सलाह दी गई थी. इशांत फिलहाल एनसीए में मेडिकल सुपरविशन में है.
इशांत शर्मा दिल्ली के मैच में चोटिल हो गए थे
खबर के मुताबिक टीम मैनेजमेंट के सदस्य ने बताया, 'इशांत को 14-15 फरवरी को फिटनेस टेस्ट देना होगा जिसके बाद उनपर फैसला किया जाएगा. इस टेस्ट में उनकी क्लीनिकल और मैच फिटनेस को टेस्ट किया जाएगा. क्लीनिकल फिटनेस में खिलाड़ी की भागने और फुर्ती जैसी चीजों को परखा जाता है वहीं मैच फिटनेस में देखा जाता है कि वह मैच खेलने के लिए कितना तैयार है.'
इशांत शर्मा (Ishant Sharma) को उमेश यादव (Umesh Yadav) के साथ छह फरवरी को न्यूजीलैंड के लिए रवाना होना था लेकिन वह अब वह फिटनेस टेस्ट देने के बाद ही रवाना होंगे. भारत और न्यूजीलैंड (New Zealand) के बीच 21 फरवरी से दो टेस्ट मैचों की सीरीज खेली जानी है. 21 फरवरी से 25 फरवरी तक पहला टेस्ट मैच वेलिंग्टन (Wellington) के बेसिन रिसर्व में खेला जाएगा वहीं 29 फरवरी से चार मार्च तक दूसरा टेस्ट मैच क्रिसचर्च के हेग्ले ओवल (Hegley Oval) में खेला जाएगा.
सीरीज की शुरुआत से पहले 14 फरवरी से 16 फरवरी तक तीन दिवसीय प्रैक्टिस मैच खेला जाएगा. भारत (India) ने न्यूजीलैंड (New Zeland) के दौरे की शानदार शुरुआत की थी. दौरे की शुरुआत टी20 सीरीज से हुई थी जिसमें भारत ने 5-0 से जीत हासिल की थी. इसके बाद वनडे सीरीज में कीवी टीम ने वापसी करते हुए वनडे सीरीज 3-0 से अपने नाम की. भारत की नजरें अब टेस्ट सीरीज पर हैं.